title: Decizia 2010/639/PESC a Consiliului din 25 octombrie 2010 privind măsurile restrictive împotriva anumitor funcționari din Belarus

text:
               26.10.2010

               RO

               Jurnalul Oficial al Uniunii Europene

               L 280/18

         DECIZIA 2010/639/PESC A CONSILIULUI
   din 25 octombrie 2010
   privind măsurile restrictive împotriva anumitor funcționari din Belarus
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 10 aprilie 2006, Consiliul a adoptat Poziția comună 2006/276/PESC privind măsurile restrictive împotriva anumitor funcționari din Belarus (1).

               (2)

               Prin Poziția comună 2009/314/PESC a Consiliului din 6 aprilie 2009 de modificare a Poziției comune 2006/276/PESC (2), a fost prelungită aplicarea măsurilor restrictive până la 15 martie 2010. Cu toate acestea, restricțiile de călătorie vizând anumite persoane de rang înalt din Belarus, cu excepția persoanelor implicate în disparițiile din perioada 1999-2000 și a președintelui Comisiei Electorale Centrale, au fost suspendate până la 15 decembrie 2009.

               (3)

               La 15 decembrie 2009, Consiliul a adoptat Decizia 2009/969/PESC (3) prin care aplicarea atât a măsurilor restrictive, cât și a suspendării a fost prelungită până la 31 octombrie 2010.

               (4)

               Pe baza reexaminării Poziției comune 2006/276/PESC, măsurile restrictive ar trebui reînnoite până la 31 octombrie 2011 și suspendarea restricțiilor de călătorie ar trebui de asemenea reînnoită până la aceeași dată.

               (5)

               Măsurile de punere în aplicare ale Uniunii sunt prevăzute în Regulamentul (CE) nr. 765/2006 din 18 mai 2006 privind măsurile restrictive împotriva președintelui Lukașenko și anumitor funcționari din Belarus (4),

         ADOPTĂ PREZENTA DECIZIE:
   Articolul 1
   (1)   Statele membre iau măsurile necesare pentru a împiedica intrarea sau tranzitul pe teritoriul lor a persoanelor care:

               (a)

               deși aveau sarcina de a iniția o anchetă independentă și urmărirea penală a presupuselor infracțiuni, nu au întreprins nimic în acest sens, precum și a persoanelor considerate de Raportul Pourgourides drept persoane cheie în dispariția a patru personalități din Belarus în perioada 1999-2000 și în disimularea ulterioară a faptelor, având în vedere obstrucționarea evidentă a bunului mers al justiției imputabilă acestor persoane, în conformitate cu lista din anexa I;

               (b)

               sunt răspunzătoare de fraudarea alegerilor și a referendumului din Belarus din 17 octombrie 2004 și a persoanelor răspunzătoare de grave încălcări ale drepturilor omului comise cu ocazia represiunii exercitate împotriva unor manifestanți pașnici după alegerile și referendumul din Belarus, în conformitate cu lista din anexa II;

               (c)

               sunt răspunzătoare de încălcările standardelor electorale internaționale care au marcat alegerile prezidențiale organizate în Belarus la 19 martie 2006, precum și de represiunea împotriva societății civile și a opoziției democratice, în conformitate cu lista din anexa III.

         (2)   Dispozițiile alineatului (1) nu obligă un stat membru să refuze propriilor resortisanți accesul pe teritoriul său.
   (3)   Alineatul (1) se aplică fără a aduce atingere cazurilor în care un stat membru este ținut de o obligație de drept internațional, și anume:

               (i)

               în calitate de țară-gazdă a unei organizații internaționale interguvernamentale;

               (ii)

               în calitate de țară-gazdă a unei conferințe internaționale convocate de Organizația Națiunilor Unite sau desfășurate sub auspiciile sale;

               (iii)

               în temeiul unui acord multilateral care conferă privilegii și imunități;
               sau

               (iv)

               în temeiul Tratatului de conciliere (acordurile de la Lateran) încheiat în 1929 între Sfântul Scaun (Statul Vatican) și Italia.

         (4)   Alineatul (3) este considerat ca fiind aplicabil, de asemenea, cazurilor în care un stat membru este țară-gazdă a Organizației pentru Securitate și Cooperare în Europa (OSCE).
   (5)   Consiliul este informat în mod corespunzător cu privire la toate cazurile în care un stat membru acordă o derogare în temeiul alineatului (3) sau (4).
   (6)   Statele membre pot acorda derogări de la măsurile impuse la alineatul (1), atunci când deplasarea unei persoane se justifică din motive umanitare urgente sau atunci când persoana respectivă se deplasează pentru a asista la reuniuni interguvernamentale, inclusiv la reuniuni inițiate de Uniune sau la reuniuni găzduite de un stat membru care asigură președinția OSCE, în cazul în care în cadrul acestora se poartă un dialog politic care vizează direct promovarea democrației, a drepturilor omului și a statului de drept în Belarus.
   (7)   Statul membru care dorește să acorde derogări în sensul alineatului (6) adresează o notificare în scris Consiliului. Derogarea se consideră ca fiind acordată, cu excepția cazului în care unul sau mai mulți membri ai Consiliului se opun în scris în termen de două zile lucrătoare de la data primirii notificării în cauză. În cazul opoziției unuia sau a mai multor membri ai Consiliului, acesta, hotărând cu majoritate calificată, poate decide acordarea derogării propuse.
   (8)   În cazul în care, în temeiul alineatelor (3), (4), (6) și (7), un stat membru autorizează persoanele menționate în anexele I, II sau III să intre sau să tranziteze pe teritoriul său, această autorizare se limitează la scopul pentru care a fost acordată și la persoanele vizate de aceasta.
   Articolul 2
   (1)   Se îngheață toate fondurile și resursele economice care aparțin persoanelor responsabile de încălcarea standardelor electorale internaționale în alegerile prezidențiale desfășurate în Belarus, la 19 martie 2006, precum și de represiunea societății civile și a opoziției democratice, precum și persoanelor fizice sau juridice, entităților sau organismelor asociate cu acestea, enumerate la anexa IV, precum și fondurile și resursele economice care sunt în posesia acestora sau sunt deținute sau controlate de aceste persoane.
   (2)   Niciun fond și nicio resursă economică nu se pune, direct sau indirect, la dispoziția persoanelor ale căror nume figurează în anexa IV și nici nu se folosește în beneficiul acestora.
   Articolul 3
   (1)   Autoritatea competentă a unui stat membru poate autoriza deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice, în condițiile pe care le consideră corespunzătoare, după ce a hotărât că fondurile sau resursele economice în cauză sunt:

               (a)

               necesare pentru a răspunde nevoilor fundamentale ale persoanelor enumerate în lista din anexa IV și ale membrilor familiilor aflați în întreținerea acestora, în special pentru a acoperi cheltuielile legate de plata produselor alimentare, chirii sau împrumuturi ipotecare, medicamente și tratamente medicale, impozite, prime de asigurare și redevențe pentru servicii publice,

               (b)

               destinate exclusiv plății onorariilor profesionale rezonabile și rambursării cheltuielilor legate de prestarea serviciilor juridice,

               (c)

               destinate exclusiv plății comisioanelor sau cheltuielilor legate de deținerea sau gestionarea curentă a fondurilor sau resurselor economice înghețate, sau

               (d)

               necesare pentru cheltuieli extraordinare cu condiția ca autoritatea competentă să fi notificat celorlalte autorități competente și Comisiei, cu cel puțin două săptămâni înainte de autorizare, motivele pe baza cărora consideră că este necesar a se acorda autorizarea specială.

         Statele membre informează celelalte state membre și Comisia cu privire la orice autorizație acordată în temeiul prezentului articol.
   (2)   Articolul 2 alineatul (2) nu se aplică sumelor suplimentare transferate în conturile înghețate reprezentând:

               (a)

               dobânzi sau alte câștiguri generate de aceste conturi; sau

               (b)

               plăți cuvenite în baza unor contracte, acorduri sau obligații care au fost încheiate sau care au survenit înainte de data la care aceste conturi au devenit obiectul dispozițiilor Poziției comune 2006/276/PESC,

         cu condiția ca aceste dobânzi, alte câștiguri și plăți să facă în continuare obiectul articolului 2 alineatul (1) din prezenta decizie.
   Articolul 4
   (1)   Consiliul, hotărând pe baza propunerii unui stat membru sau a Înaltului Reprezentant al Uniunii pentru afaceri externe și politica de securitate, adoptă modificările la listele cuprinse în anexele I, II, III și IV, luând în considerare evoluțiile politice din Belarus.
   (2)   Consiliul comunică decizia sa, inclusiv motivele includerii persoanei respective pe listă, fie direct acesteia, dacă dispune de adresa sa, fie prin publicarea unui anunț care oferă persoanei în cauză posibilitatea de a prezenta observații.
   (3)   În cazul în care se transmit observații sau se prezintă dovezi substanțiale noi, Consiliul își reexaminează decizia și informează în consecință persoana în cauză.
   Articolul 5
   Pentru ca dispozițiile menționate anterior să aibă cel mai mare impact posibil, Uniunea încurajează statele terțe să adopte măsuri restrictive similare celor prevăzute în prezenta decizie.
   Articolul 6
   Poziția comună 2006/276/PESC se abrogă.
   Articolul 7
   (1)   Prezenta decizie intră în vigoare la data adoptării.
   (2)   Prezenta decizie se aplică până la data de 31 octombrie 2011. Aceasta este revizuită constant. Aceasta este reînnoită sau modificată, după caz, în situația în care Consiliul apreciază că obiectivele acesteia nu au fost atinse.
   (3)   Măsurile menționate la articolul 1 alineatul (1) litera (b), în ceea ce îl privește pe dl Nikolaevici PODOBED, precum și măsurile menționate la articolul 1 alineatul (1) litera (c), se suspendă până la 31 octombrie 2011.

      Adoptată la Luxemburg, 25 octombrie 2010.

            Pentru Consiliu

            Președintele

         C. ASHTON

      (1)  JO L 101, 11.4.2006, p. 5.

      (2)  JO L 93, 7.4.2009, p. 21.

      (3)  JO L 332, 17.12.2009, p. 76.

      (4)  JO L 134, 20.5.2006, p. 1.

      ANEXA I

         Lista persoanelor menționate la articolul 1 alineatul (1) litera (a)

                  1.

                  IURI Leonidovici SIVAKOV, fost ministru al turismului și sportului din Belarus, născut la 5 august 1946, în regiunea Sahalin, fosta Republică Socialistă Federativă Sovietică Rusă.

                  2.

                  VICTOR Vladimirovici ȘEIMAN, șef al Consiliului de securitate din Belarus, născut la 26 mai 1958, în regiunea Grodno.

                  3.

                  DIMITRI (Dmitri) Valerievici PAVLICENKO, șef al forțelor speciale în Ministerul de Interne (SOBR) din Belarus, născut în 1966, la Vitebsk.

                  4.

                  VLADIMIR Vladimirovici NAUMOV, ministru de interne, născut în 1956.

      ANEXA II

         Lista persoanelor menționate la articolul 1 alineatul (1) litera (b)

                  1.

                  Lidia Mihailovna IERMOHINA, președinta Comisiei centrale electorale din Belarus, născută la 29 ianuarie 1953, la Sluțk (regiunea Minsk).

                  2.

                  Iuri Nikolaevici PODOBED, Locotenent-colonel de Miliție, unitate a forțelor speciale (OMON), Ministerul de Interne, născut la 5 martie 1962, la Sluțk (regiunea Minsk).

      ANEXA III

         Lista persoanelor menționate la articolul 1 alineatul (1) litera (c)

                  Nume (transcriere în ortografia română)

                  Nume (transcriere în ortografia bielorusă)

                  Nume (transcriere în ortografia rusă)

                  Data nașterii

                  Locul nașterii

                  Adresa

                  Numărul pașaportului

                  Funcția

                  Lukașenko Aleksandr Grigorievici
                  (Lukașenka Alaksandr Rihoravici)

                  Лукашенка Аляксандр Рыгоравiч

                  ЛУКАШЕНКО Александр Григорьевич

                  30.8.1954

                  Kopys, raionul Vitebsk

                  Președinte

                  Neviiglas Ghenadii Nikolaevici
                  (Nieviihlas Hienadz Mikalaevici)

                  Невыглас Генадзь Мiкалаевiч

                  НЕВЫГЛАС Геннадий Николаевич

                  11.2.1954

                  Parahonsk, raionul Pinsk

                  Șeful administrației prezidențiale

                  Petkevici Natalia Vladimirovna
                  (Piatkevici Natallia Uladzimirauna)

                  Пяткевiч Наталля Уладзiмiраўна

                  ПЕТКЕВИЧ Наталья Владимировна

                  24.10.1972

                  Minsk

                  Șef-adjunct al administrației prezidențiale

                  Rubinov Anatolii Nikolaevici
                  (Rubinau Anatol Nikalaevici)

                  Рубiнаў Анатоль Мiкалаевiч

                  РУБИНОВ Анатолий Николаевич

                  15.4.1939

                  Mogilev

                  Șef-adjunct responsabil cu mijloacele de informare în masă și ideologia, administrația prezidențială

                  Proleskovskii Oleg Vitoldovici
                  (Pralaskuski Aleh Vitoldavici)

                  Праляскоўскi Алег Вiтольдавiч

                  ПРОЛЕСКОВСКИЙ Олег Витольдович

                  1.10.1963

                  Zagorsk (Rusia, în prezent Sergijev Posad)

                  Consilier și șef al principalului departament ideologic, administrația prezidențială

                  Radkov Aleksandr Mikhailovici
                  (Radzku Alaksandr Mihailavici)

                  Радзькоў Аляксандр Мiхайлавiч

                  РАДЬКОВ Александр Михайлович

                  1.7.1951

                  Votnia, Вотня Быховского района Могилевской области

                  Ministrul educației

                  Rusakevici Vladimir Vasiliievici
                  (Rusakevici Uladzimir Vasilievici)

                  Русакевiч Уладзiмiр Васiльевiч

                  РУСАКЕВИЧ Владимир Васильевич

                  13.9.1947

                  Vigonoșci, Выгонощи, Брестская область

                  Ministrul informației

                  Golovanov Viktor Grigoriievici
                  (Halavanau Viktar Riihoravici)

                  Галаванаў Вiктар Рыгоравiч

                  ГОЛОВАНОВ Виктор Григорьевич

                  1952

                  Borisov

                  Ministrul justiției

                  Zimovskii Aleksandr Leonidovici
                  (Zimuski Alaksandr Lieanidavici)

                  Зiмоўскi Аляксандр Леанiдавiч

                  ЗИМОВСКИЙ Александр Леонидович

                  10.1.1961

                  Germania

                  Membru în Camera Superioară a Parlamentului; șeful Societății Naționale de Radio și Televiziune Publice

                  Konopliiev Vladimir Nikolaevici
                  (Kanapliu Uladzimir Mikalaevici)

                  Канаплёў Уладзiмiр Мiкалаевiч

                  КОНОПЛЕВ Владимир Николаевич

                  3.1.1954

                  Akulinți, д. Акулинцы Могилевского района

                  Președintele Camerei Inferioare a Parlamentului

                  Șerghineț Nikolai Ivanovici
                  (Șarhinieț Mikalai Ivanavici)

                  Чаргiнец Мiкалай Iванавiч

                  ЧЕРГИНЕЦ Николай Иванович

                  17.10.1937

                  Minsk

                  Președintele comisiei de afaceri externe a Camerei Superioare

                  Kostian Serghei Ivanovici
                  (Kasțian Siarhiei Ivanavici)

                  Касцян Сяргей Iванавiч

                  КОСТЯН Сергей Иванович

                  15.1.1941

                  Usokhi, districtul Mogilev,
                  Усохи Кличевского района Могилевской области

                  Președintele comisiei de afaceri externe a Camerei Inferioare

                  Orda Mihail Sergheievici
                  (Orda Mihail Siarhieevici)

                  Орда Мiхаiл Сяргеевiч

                  ОРДА Михаил Сергеевич

                  28.9.1966

                  Dyatlovo, raionul Grodno,
                  Дятлово Гродненской области

                  Membru al Camerei Superioare, președinte BRSM

                  Lozovik Nikolai Ivanovici
                  (Lazavik Mikalai Ivanavici)

                  Лазавiк Мiкалай Iванавiч

                  ЛОЗОВИК Николай Иванович

                  18.1.1951

                  Neviniani, raionul Minsk,
                  Невиняны Вилейского р-на Минской обл

                  Secretarul Comisiei Electorale Centrale (CEC)

                  Miklașevici Petr Petrovici
                  (Miklașevici Piotr Piatrovici)

                  Мiклашэвiч Пётр Пятровiч

                  МИКЛАШЕВИЧ Петр Петрович

                  1954

                  Kosuta, raionul Minsk,
                  Косута Минской области

                  Procuror general

                  Slijevski Oleg Leonidovici
                  (Slijeuski Aleh Leanidavici)

                  Слiжэўскi Алег Леанiдавiч

                  СЛИЖЕВСКИЙ Олег Леонидович

                  Șeful Direcției pentru organizații sociale, partide și ONG, Ministerul Justiției

                  Hariton Alexandr
                  (Hariiton Alaksandr)

                  Харытон Аляксандр

                  ХАРИТОН Александр

                  Consilier în cadrul Direcției pentru organizații sociale, partide și ONG, Ministerul Justiției

                  Smirnov Evghenii Alexandrovici
                  (Smirnu Yauhien Alaksandravici)

                  Смiрноў Яўген Аляксандравiч

                  CМИРНОВ Евгений Александрович

                  15.3.1949

                  Raionul Riazan, Rusia

                  Prim-adjunct al Președintelui Curții Economice

                  Reuțkaia Nadejda Zalovna
                  (Ravuțkaia Nadzieja Zalauna)

                  Равуцкая Надзея Залаўна

                  РЕУТСКАЯ Надежда Заловна

                  Judecător în raionul Moscova din Minsk

                  Trubnikov Nikolai Alexeievici
                  (Trubnikau Mikalai Alakseevici)

                  Трубнiкаў Мiкалай Аляксеевiч

                  ТРУБНИКОВ Николай Алексеевич

                  Judecător în raionul Partizanski din Minsk

                  Kupriianov Nikolai Mihailovici
                  (Kupriianau Mikalai Mihailavici)

                  Купрыянаў Мiкалай Мiхайлавiч

                  КУПРИЯНОВ Николай Михайлович

                  Procuror general adjunct

                  Suhorenko Stepan Nikolaevici
                  (Suharenka Sțiapan Mikalaevici)

                  Сухарэнка Сцяпан Мiкалаевiч

                  СУХОРЕНКО Степан Николаевич

                  27.1.1957

                  Zdudici, raionul Mogilev,
                  Здудичи Светлогорского района Гомельской области

                  Președintele KGB

                  Dementei Vasilii Ivanovici
                  (Dzemianției Vasil Ivanavici)

                  Дземянцей Васiль Iванавiч

                  ДЕМЕНТЕЙ Василий Иванович

                  Prim-adjunct, KGB

                  Kozik Leonid Petrovici
                  (Kozik Leanid Piatrovici)

                  Козiк Леанiд Пятровiч

                  КОЗИК Леонид Петрович

                  13.7.1948

                  Borisov

                  Șeful Federației Sindicatelor

                  Koleda Alexandr Mikhailovici
                  (Kalada Alaksandr Mihailavici)

                  Каляда Аляксандр Мiхайлавiч

                  КОЛЕДА Александр Михайлович

                  Președintele Comisiei electorale a raionului Brest

                  Mihasev Vladimir Ilici
                  (Mihasiu Uladzimir Iliici)

                  Мiхасёў Уладзiмiр Iльiч

                  МИХАСЕВ Владимир Ильич

                  Președintele Comisiei electorale a raionului Gomel

                  Luchina Leonid Alexandrovici

                  Лучына Леанiд Аляксандравiч

                  ЛУЧИНА Леонид Александрович

                  18.11.1947

                  Raionul Minsk

                  Președintele Comisiei electorale a raionului Grodno

                  Karpenko Igor Vasilievici
                  (Karpenka Ihar Vasilievici)

                  Карпенка Iгар Васiльевiч

                  КАРПЕНКО Игорь Васильевич

                  28.4.1964

                  Novokuznetsk, Rusia,
                  Новокузнецк Кемеровской области, Россия

                  Președintele Comisiei electorale a orașului Minsk

                  Kurlovici Vladimir Anatolievici
                  (Kurlovici Uladzimir Anatolievici)

                  Курловiч Уладзiмiр Анатольевiч

                  КУРЛОВИЧ Владимир Анатольевич

                  Președintele Comisiei electorale a raionului Minsk

                  Miațelița Nikolai Timofeievici
                  (Miațielița Mikalai Țimafeevici)

                  Мяцелiца Мiкалай Цiмафеевiч

                  МЕТЕЛИЦА Николай Тимофеевич

                  Președintele Comisiei electorale a raionului Mogilev

                  Pișciulenak Mihail Vasilievici
                  (Pișciulenak Mihail Vasilievici)

                  Пiшчулёнак Мiхаiл Васiльевiч

                  ПИЩУЛЕНОК Михаил Васильевич

                  Președintele Comisiei electorale a raionului Vitebsk

                  Râbakov Alexei

                  Рыбакоў Аляксей

                  РЫБАКОВ Алексей

                  Ul. Jesenina 31-1-104, Minsk

                  Judecător la Curtea raionului moscovit Minsk

                  Bortnik Serghei Alexandrovici

                  Бортнiк Сяргей Аляксандравiч

                  БОРТНИК Сергей Александрович

                  28.5.1953

                  Minsk

                  Ul. Surganovo 80-263, Minsk

                  MP0469554

                  Procuror

                  Iasinovici Leonid Stanislavovici

                  Ясiновiч Леанiд Станiслававiч

                  ЯСИНОВИЧ Леонид Станиславович

                  26.11.1961

                  Buchany, raionul Vitebsk

                  Ul. Gorovtsa 4-104, Minsk

                  MP0515811

                  Judecător la Curtea Centrală a raionului Minsk

                  Migun Andrei Arkadevici

                  Мiгун Андрэй Аркадзевiч

                  МИГУН Андрей Аркадевич

                  5.2.1978

                  Minsk

                  UI. Goretskovo Maksima 53-16, Minsk

                  MP1313262

                  Procuror

      ANEXA IV

         Lista persoanelor menționate la articolul 2

                  Nume (transcriere în ortografia română)

                  Nume (transcriere în ortografia bielorusă)

                  Nume (transcriere în ortografia rusă)

                  Data nașterii

                  Locul nașterii

                  Adresă

                  Numărul pașaportului

                  Funcție

                  Lukașenko Aleksandr Grigorievici
                  (Lukașenka Alaksandr Rihoravici)

                  Лукашенка Аляксандр Рыгоравiч

                  ЛУКАШЕНКО Александр Григорьевич

                  30.8.1954

                  Kopys, raionul Vitebsk

                  Președinte

                  Neviiglas Ghenadii Nikolaevici
                  (Nieviihlas Hienadz Nikalaevici)

                  Невыглас Генадзь Мiкалаевiч

                  НЕВЫГЛАС Геннадий Николаевич

                  11.2.1954

                  Parahonsk, raionul Pinsk

                  Șeful administrației prezidențiale

                  Petkevici Natalia Vladimirovna
                  (Piatkevici Natallia Uladzimirauna)

                  Пяткевiч Наталля Уладзiмiраўна

                  ПЕТКЕВИЧ Наталья Владимировна

                  24.10.1972

                  Minsk

                  Șef-adjunct al administrației prezidențiale

                  Rubinov Anatoli Nikolaevici
                  (Rubinau Anatol Mikalaevici)

                  Рубiнаў Анатоль Мiкалаевiч

                  РУБИНОВ Анатолий Николаевич

                  15.4.1939

                  Mogilev

                  Șef-adjunct responsabil cu mijloacele de informare în masă și ideologia, administrația prezidențială

                  Proleskovskii Oleg Vitoldovici
                  Pralaskuski Aleh Vitoldavici

                  Праляскоўскi Алег Вiтольдавiч

                  ПРОЛЕСКОВСКИЙ Олег Витольдович

                  1.10.1963

                  Zagorsk (Rusia, astăzi: Serghiev Posad)

                  Consilier și șef al principalului departament ideologic, administrația prezidențială

                  Radkov Aleksandr Mihailovici
                  (Radzku Alaksandr Mihailavici)

                  Радзькоў Аляксандр Мiхайлавiч

                  РАДЬКОВ Александр Михайлович

                  1.7.1951

                  Votnya, Вотня Быховского района Могилевской области

                  Ministrul educației

                  Rusakevici Vladimir Vasiliievici
                  (Rusakevici Uladzimir Vasilievici)

                  Русакевiч Уладзiмiр Васiльевiч

                  РУСАКЕВИЧ Владимир Васильевич

                  13.9.1947

                  Vygonoshchi, Выгонощи, Брестская область

                  Ministrul informației

                  Golovanov Viktor Grigoriievici
                  Halavanau Viktar Riihoravici

                  Галаванаў Вiктар Рыгоравiч

                  ГОЛОВАНОВ Виктор Григорьевич

                  1952

                  Borisov

                  Ministrul justiției

                  Zimovskii Aleksandr Leonidovici
                  (Zimuski Alaksandr Lieanidavici)

                  Зiмоўскi Аляксандр Леанiдавiч

                  ЗИМОВСКИЙ Александр Леонидович

                  10.1.1961

                  Germania

                  Membru în Camera Superioară a Parlamentului; șeful Societății Naționale de Radio și Televiziune Publice

                  Konopliiev Vladimir Nikolaevici
                  (Kanapliu Uladzimir Mikalaevici)

                  Канаплёў Уладзiмiр Мiкалаевiч

                  КОНОПЛЕВ Владимир Николаевич

                  3.1.1954

                  Akulintsy, д. Акулинцы Могилевского района

                  Președintele Camerei Inferioare a Parlamentului

                  Șerghineț Nikolai Ivanovici
                  (Șarhinieț Mikalai Ivanavici)

                  Чаргiнец Мiкалай Iванавiч

                  ЧЕРГИНЕЦ Николай Иванович

                  17.10.1937

                  Minsk

                  Președintele Comisiei de afaceri externe a Camerei Superioare

                  Kostiian Serghei Ivanovici
                  (Kasțian Siarhiei Ivanavici)

                  Касцян Сяргей Iванавiч

                  КОСТЯН Сергей Иванович

                  15.1.1941

                  Usokhi, districtul Mogilev,
                  Усохи Кличевского района Могилевской области

                  Președintele Comisiei de afaceri externe a Camerei Inferioare

                  Orda Mihail Sergheievici
                  (Orda Mihail Siarhieevici)

                  Орда Мiхаiл Сяргеевiч

                  ОРДА Михаил Сергеевич

                  28.9.1966

                  Dyatlovo, raionul Grodno
                  Дятлово Гродненской области

                  Membru al Camerei Superioare, președinte BRSM

                  Lozovik Nikolai Ivanovici
                  (Lazavik Mikalai Ivanavici)

                  Лазавiк Мiкалай Iванавiч

                  ЛОЗОВИК Николай Иванович

                  18.1.1951

                  Neviniani, raionul Minsk,
                  Невиняны Вилейского р-на Минской обл

                  Secretarul Comisiei electorale centrale (CEC)

                  Miklașevici Petr Petrovici
                  (Miklașevici Piotr Piatrovici)

                  Мiклашэвiч Пётр Пятровiч

                  МИКЛАШЕВИЧ Петр Петрович

                  1954

                  Kosuta, raionul Minsk,
                  Косута Минской области

                  Procuror general

                  Slijevski Oleg Leonidovici
                  (Slijeuski Aleh Leanidavici)

                  Слiжэўскi Алег Леанiдавiч

                  СЛИЖЕВСКИЙ Олег Леонидович

                  Șeful Direcției pentru organizații sociale, partide și ONG, Ministerul Justiției

                  Hariton Alexandr
                  (Hariiton Alaksandr)

                  Харытон Аляксандр

                  ХАРИТОН Александр

                  Consilier în cadrul Direcției pentru organizații sociale, partide și ONG, Ministerul Justiției

                  Smirnov Evghenii Alexandrovici
                  (Smirnu Yauhien Alaksandravici)

                  Смiрноў Яўген Аляксандравiч

                  CМИРНОВ Евгений Александрович

                  15.3.1949

                  Raionul Riazan, Rusia

                  Prim-adjunct al președintelui Curții Economice

                  Reuțkaia Nadejda Zalovna
                  (Ravuțkaia Nadzieja Zalauna)

                  Равуцкая Надзея Залаўна

                  РЕУТСКАЯ Надежда Заловна

                  Judecător în raionul Moscova din Minsk

                  Trubnikov Nikolai Alexeevici
                  (Trubnikau Mikalai Alakseevici)

                  Трубнiкаў Мiкалай Аляксеевiч

                  ТРУБНИКОВ Николай Алексеевич

                  Judecător în raionul Partizanski din Minsk

                  Kupriianov Nikolai Mihailovici
                  (Kupriianau Mikalai Mihailavici)

                  Купрыянаў Мiкалай Мiхайлавiч

                  КУПРИЯНОВ Николай Михайлович

                  Procuror general adjunct

                  Suhorenko Stepan Nikolaevici
                  (Suharenka Sțiapan Mikalaevici)

                  Сухарэнка Сцяпан Мiкалаевiч

                  СУХОРЕНКО Степан Николаевич

                  27.1.1957

                  Zdudici, raionul Mogilev,
                  Здудичи Светлогорского района Гомельской области

                  Președinte KGB

                  Dementei Vasilii Ivanovici
                  (Dzemianției Vasil Ivanavici)

                  Дземянцей Васiль Iванавiч

                  ДЕМЕНТЕЙ Василий Иванович

                  Prim-adjunct, KGB

                  Kozik Leonid Petrovici
                  (Kozik Leanid Piatrovici)

                  Козiк Леанiд Пятровiч

                  КОЗИК Леонид Петрович

                  13.7.1948

                  Borisov

                  Șeful federației sindicale

                  Koleda Alexandr Mihailovici
                  (Kalada Alaksandr Mihailavici)

                  Каляда Аляксандр Мiхайлавiч

                  КОЛЕДА Александр Михайлович

                  Președintele Comisiei electorale a raionului Brest

                  Mihasev Vladimir Iliici
                  (Mihasiu Uladzimir Iliici)

                  Мiхасёў Уладзiмiр Iльiч

                  МИХАСЕВ Владимир Ильич

                  Președintele Comisiei electorale a raionului Gomel

                  Lucina Leonid Alexandrovici

                  Лучына Леанiд Аляксандравiч

                  ЛУЧИНА Леонид Александрович

                  18.11.1947

                  Raionul Minsk

                  Președintele Comisiei electorale a raionului Grodno

                  Karpenko Igor Vasilievici
                  (Karpenka Ihar Vasilievici)

                  Карпенка Iгар Васiльевiч

                  КАРПЕНКО Игорь Васильевич

                  28.4.1964

                  Novokuznetsk, Rusia,
                  Новокузнецк Кемеровской области, Россия

                  Președintele Comisiei electorale a orașului Minsk

                  Kurlovici Vladimir Anatolievici
                  (Kurlovici Uladzimir Anatolievici)

                  Курловiч Уладзiмiр Анатольевiч

                  КУРЛОВИЧ Владимир Анатольевич

                  Președintele Comisiei electorale a raionului Minsk

                  Metelița Nikolai Timofeevici
                  (Miațielița Mikalai Țimafeevici)

                  Мяцелiца Мiкалай Цiмафеевiч

                  МЕТЕЛИЦА Николай Тимофеевич

                  Președintele Comisiei electorale a raionului Mogilev

                  Pișciulenok Mihail Vasilievici
                  (Pișciulenak Mihail Vasilievici)

                  Пiшчулёнак Мiхаiл Васiльевiч

                  ПИЩУЛЕНОК Михаил Васильевич

                  Președintele Comisiei electorale a raionului Vitebsk

                  Șeiiman (Șeiman),
                  Victor Vladimirovici

                  26.5.1958

                  Provincia Grodno

                  Secretar de stat în Consiliul de securitate

                  Pavlicenko (Pavliucenko),
                  Dimitri (Dmitrii) Valeriievici

                  1966

                  Vitebsk

                  Șef al Grupului special de intervenție al Ministerului de Interne (SOBR)

                  Naumov,
                  Vladimir Vladimirovici

                  7.2.1956

                  Ministru de interne

                  Iermoșina Lidia Mihailovna

                  29.1.1953

                  Slutsk (Provincia Minsk)

                  Președinta Comisiei Electorale Centrale

                  Podobed Iuri Nikolaevici

                  5.3.1962

                  Slutsk (Provincia Minsk)

                  Locotenent-colonel de miliție, unitatea pentru misiuni speciale (OMON), Ministerul Afacerilor Interne

                  Râbakov Alexei

                  Рыбакоў Аляксей

                  РЫБАКОВ Алексей

                  Ul. Jesenina 31-1-104, Minsk

                  Judecător la Curtea raionului moscovit Minsk

                  Bortnik Serghei Alexandrovici

                  Бортнiк Сяргей Аляксандравiч

                  БОРТНИК Сергей Александрович

                  28.5.1953

                  Minsk

                  Ul. Surganovo 80-263, Minsk

                  MP0469554

                  Procuror

                  Iasinovici Leonid Stanislavovici

                  Ясiновiч Леанiд Станiслававiч

                  ЯСИНОВИЧ Леонид Станиславович

                  26.11.1961

                  Buchany, raionul Vitebsk

                  Ul. Gorovtsa 4-104, Minsk

                  MP0515811

                  Judecător la Curtea Centrală a raionului Minsk

                  Migun Andrei Arkadevici

                  Мiгун Андрэй Аркадзевiч

                  МИГУН Андрей Аркадевич

                  5.2.1978

                  Minsk

                  UI. Goretskovo Maksima 53-16, Minsk

                  MP1313262

                  Procuror


title: Decizia Băncii Centrale Europene din 8 noiembrie 2001 privind anumite condiții referitoare la accesul la Sistemul de Monitorizare a Falsificărilor (SMF) (BCE/2001/11)

text:
               10/Volumul 5

               RO

               Jurnalul Ofícial al Uniunii Europene

               78

         32001D0912

               L 337/49

               JURNALUL OFÍCIAL AL UNIUNII EUROPENE

         DECIZIA BĂNCII CENTRALE EUROPENE
   din 8 noiembrie 2001
   privind anumite condiții referitoare la accesul la Sistemul de Monitorizare a Falsificărilor (SMF)
   (BCE/2001/11)
   (2001/912/CE)
   CONSILIUL GUVERNATORILOR BĂNCII CENTRALE EUROPENE,
   Având în vedere Tratatul de instituire a Comunității Europene, în special articolul 106 alineatul (1),
   Având în vedere Statutul Sistemului European al Băncilor Centrale și al Băncii Centrale Europene, în special articolul 16,
   întrucât:

               (1)

               Regulamentul (CE) nr. 1338/2001 al Consiliului din 28 iunie 2001 de stabilire a măsurilor necesare pentru protejarea monedei euro împotriva falsificării (1) prevede anumite măsuri în ceea ce privește colectarea și stocarea datelor referitoare la bancnotele și monedele falsificate și accesul la aceste date.

               (2)

               Combaterea activității de falsificare nu se poate realiza doar la nivelul zonei euro; în acest scop, Consiliul Uniunii Europene a luat măsuri cu privire la euro în temeiul Titlului VI din Tratatul privind Uniunea Europeană (al treilea pilon); de asemenea, Regulamentul (CE) nr. 1339/2001 al Consiliului extinde efectele Regulamentului (CE) nr. 1338/2001 al Consiliului la statele membre care nu au adoptat euro ca monedă unică (2).

               (3)

               Procesele și sistemele create deja pentru analizarea falsificărilor și pentru colectarea de informații referitoare la falsificări trebuie să fie dezvoltate în continuare; BCE a înființat Centrul de analiză a falsificărilor și Baza de date privind falsificarea de monedă; este necesar ca această bază de date să fie reorganizată și redenumită „Sistemul de monitorizare a falsificărilor” (SMF) și să i se definească caracteristicile.

               (4)

               BCE stabilește condițiile care asigură procedurile adecvate pentru accesul la datele pertinente din SMF în conformitate cu Regulamentele (CE) nr. 1338/2001 și (CE) nr. 1339/2001. În acest scop, toate băncile centrale naționale (BCN) din cadrul Sistemului European al Băncilor Centrale trebuie să își înființeze propriile Centre naționale de monitorizare a falsificărilor (CNMF) în cadrul fiecărei BCN și să creeze funcția de administrator de securitate a CNMF. De asemenea, BCE încheie acordurile și convențiile necesare cu Comisia și cu Europol pentru a asigura accesul corespunzător al acestora la datele din SMF, precum și pentru a asigura accesul Centrului tehnic și științific european în conformitate cu Regulamentul (CE) nr. 1338/2001. Accesul trebuie să se realizeze cu respectarea standardelor minime de securitate pertinente. Respectarea acestor standarde este esențială având în vedere natura confidențială a datelor din SMF. Natura confidențială a datelor implică că orice informație obținută de utilizatorii SMF de la SMF trebuie utilizată exclusiv pentru îndeplinirea responsabilităților ce le revin în cadrul activității de combatere a falsificării euro. Limitarea accesului la datele din SMF contribuie la asigurarea confidențialității.

               (5)

               Un manual de procedură, precum și standardele minime de securitate cu privire la SMF sunt în curs de aprobare de către Consiliul guvernatorilor BCE. Acestea nu vor fi publicate din cauza naturii confidențiale a datelor care urmează să fie introduse și accesibile în SMF și din cauza importanței păstrării confidențialității în legătură cu utilizarea SMF,

         DECIDE:
   Articolul 1
   Definiții
   Definițiile cuprinse în Regulamentul (CE) nr. 1338/2001 se aplică prezentei decizii.
   Articolul 2
   Sistemul de monitorizare a falsificărilor
   (1)   Baza de date privind falsificarea de monedă (BDFM) se redenumește Sistemul de Monitorizare a Falsificărilor (SMF). Toate trimiterile la BDFM cuprinse în orice act juridic anterior se consideră ca fiind trimiteri la SMF.
   (2)   SMF constă dintr-o bază de date centrală care cuprinde toate informațiile tehnice și statistice cu privire la falsificări, atât ale bancnotelor euro, cât și ale monedelor euro, fie că acestea provin din statele membre sau din țări terțe. SMF cuprinde, între altele, aplicații de căutare și de editare, mecanisme pentru descărcarea și încărcarea datelor, precum și rețele care îi conectează pe utilizatorii SMF la SMF.
   (3)   Organizarea și gestiunea SMF țin de competența Comitetului executiv al BCE, care ține cont în acest sens de opiniile Comitetului pentru bancnote.
   Articolul 3
   Accesul la datele din Sistemul de monitorizare a falsificărilor
   (1)   Pe lângă accesul BCN la SMF, se acordă acces la datele pertinente din SMF celorlalte autorități naționale competente, inclusiv Centrelor naționale de analiză (CNA) și Centrelor naționale de analiză a monedelor (CNAM), în ceea ce privește datele referitoare la monede, în conformitate cu Regulamentul (CE) nr. 1338/2001. În acest scop, se aplică condițiile stabilite în articolele 5 – 9 din prezenta decizie.
   (2)   Accesul Comisiei Europene, al Centrului științific și tehnic european (CSTE) și al Europol la datele pertinente din SMF se acordă în conformitate cu Regulamentul (CE) nr. 1338/2001. Procedurile pentru acordarea acestui acces sunt precizate în acordurile și convențiile bilaterale încheiate cu BCE, după caz.
   (3)   Sub rezerva oricăror acorduri privind relațiile monetare dintre Comunitate și terți, BCE poate acorda acces la datele pertinente din SMF autorităților sau centrelor desemnate de acești terți.
   (4)   Pe lângă dispozițiile din alineatul (3) și pe baza articolului 9 din Regulamentul (CE) nr. 1338/2001, BCE poate acorda acces la datele pertinente din SMF autorităților sau centrelor desemnate din țări terțe. De asemenea, acestor autorități sau centre li se pot furniza date ad hoc din SMF, atunci când acest lucru este considerat necesar de către Centrul de analiză a falsificărilor (CAF) al BCE.
   Articolul 4
   Introducerea datelor în Sistemul de Monitorizare a Falsificărilor de către Centrele naționale de analiză și Centrele naționale de analiză a monedelor
   Introducerea în SMF de către oricare sau toate CNA a datelor privind bancnotele euro falsificate care sunt descoperite, precum și trimiterea la CAF al BCE a fiecărui tip nou de bancnote euro suspectate ca fiind falsificate are loc în conformitate cu Regulamentul (CE) nr. 1338/2001 și în conformitate cu manualul de procedură aplicabil, aprobat de Consiliul guvernatorilor BCE cu contribuția Consiliului general al BCE. CNA care nu sunt o BCN sau care nu au fost înființate în cadrul unei BCN sunt consultate cu privire la manualul de procedură. De asemenea, se vor efectua adaptările necesare ale manualului de procedură cu privire la introducerea în SMF a datelor în legătură cu monedele de către CSTE și de către CNAM.
   Articolul 5
   Centrele naționale pentru combaterea falsificărilor
   (1)   Sarcina de administrare a accesului la SMF menționată la articolul 3 este îndeplinită în statele membre de un CNMF înființat în cadrul fiecărei BCN. Acest CNMF facilitează, de asemenea, comunicarea cu privire la toate problemele legate de SMF în statele membre. În vederea îndeplinirii acestor sarcini se înființează în cadrul fiecărui CNMF funcția de administrator de securitate.
   (2)   Cu acordul BCE, CNMF autorizează diferite nivele de acces la SMF, așa cum se prevede la articolul 3, în conformitate cu alineatul (1). În acest scop, numele de utilizatori necesare, diferitele categorii de utilizatori și diferitele nivele de acces pentru acești utilizatori sunt create și stabilite de către administratorul de securitate al CNMF menționat anterior.
   Articolul 6
   Respectarea standardelor de securitate ale SMF
   Standardele minime de securitate care urmează să fie respectate de către toate autoritățile sau centrele (CNA și/sau CNAM) în care există utilizatori ai SMF și de către acești utilizatori în ceea ce privește accesul la SMF se adoptă de către Consiliul guvernatorilor BCE, cu contribuția Consiliului general al BCE. Aceste standarde se notifică către CNMF.
   Articolul 7
   Confidențialitatea
   (1)   Fiecare autoritate sau centru în care există utilizatori ai SMF îi informează pe aceștia cu privire la natura confidențială a datelor din SMF și cu privire la orice restricție de acces aplicabilă fiecărui utilizator din autoritatea sau centrul respectiv sau din alte autorități sau centre, astfel cum aceste restricții sunt comunicate din când în când autorităților și centrelor de către administratorul de securitate din cadrul CNMF. CNMF în cauză poate solicita ca fiecare autoritate sau centru să semneze o declarație de confidențialitate prin care să confirme faptul că a luat la cunoștință conținutul prezentei decizii. Fiecare autoritate sau centru se consultă cu CNMF în cauză cu privire la orice problemă legată de confidențialitatea datelor din SMF. CNMF se consultă cu CAF al BCE cu privire la rezultatul acestor cereri sau consultări.
   (2)   CNMF în cauză este consultat cu privire la comunicările care conțin date din SMF adresate publicului, instituțiilor de credit și producătorilor de echipamente în materie. De asemenea, CNMF se consultă cu CAF al BCE.
   (3)   BCE consultă CNMF cu privire la orice suspendare a accesului. Atât BCE, cât și CNMF în cauză pot suspenda accesul la SMF al oricărui utilizator al SMF în cazurile în care acest lucru este necesar pentru protejarea naturii confidențiale a datelor din SMF. CNMF în cauză se consultă cu autoritatea sau centrul de care aparțin acești utilizatori în vederea restabilirii condițiilor adecvate de utilizare a SMF.
   (4)   După ce au fost aprobate de Consiliul guvernatorilor, standardele minime de securitate menționate la articolul 6, precum și manualul de procedură menționat la articolul 4 nu se publică, având în vedere natura lor confidențială.
   Articolul 8
   Monitorizarea
   CNMF stabilesc, în consultare cu autoritățile sau centrele în cauză, procedurile care permit monitorizarea respectării de către acestea a articolelor 6 și 7, precum și adoptarea măsurilor conexe corespunzătoare. De asemenea, aceste proceduri permit participarea BCE la o astfel de monitorizare. În consultare cu BCN, BCE stabilește, de asemenea, procedurile de monitorizare a respectării prezentei decizii de către CNMF.
   Articolul 9
   Punere în aplicare
   Comitetul executiv al BCE adoptă orice măsuri de punere în aplicare a prezentei decizii care se dovedesc necesare pentru eficiența și securitatea SMF, inclusiv orice măsuri legate de manualul de procedură sau de standardele minime de securitate menționate la articolele 4 și 6. În acest scop va ține cont de opiniile Comitetului pentru bancnote. Comitetul executiv informează Consiliul guvernatorilor cu privire la orice măsuri pe care le adoptă conform prezentului articol. În plus, BCE poate să prevadă în general clarificări și specificații tehnice privind utilizarea sau securitatea SMF.
   Articolul 10
   Dispoziții finale
   Prezenta decizie intră în vigoare la 1 decembrie 2001.
   Prezenta decizie se publică în Jurnalul Oficial al Comunităților Europene.

      Adoptată la Frankfurt pe Main, 8 noiembrie 2001.

            Președintele BCE

         Willem F. DUISENBERG

      (1)  JO L 181, 4.7.2001, p. 6.

      (2)  JO L 181, 4.7.2001, p. 11.


title: 2011/616/UE: Decizia Parlamentului European din 10 mai 2011 privind descărcarea de gestiune pentru execuția bugetului Întreprinderii comune SESAR aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/255

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Întreprinderii comune SESAR aferent exercițiului financiar 2009
   (2011/616/UE)
   PARLAMENTUL EUROPEAN,
   având în vedere conturile anuale finale ale Întreprinderii comune SESAR pentru exercițiul financiar 2009,
   având în vedere Raportul Curții de Conturi privind conturile anuale ale Întreprinderii comune SESAR pentru exercițiul financiar încheiat la 31 decembrie 2009, însoțit de răspunsurile Întreprinderii comune (1),
   având în vedere Recomandarea Consiliului din 15 februarie 2011 (05894/2011 – C7-0051/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 1361/2008 al Consiliului din 16 decembrie 2008 de modificare a Regulamentului (CE) nr. 219/2007 privind înființarea unei întreprinderi comune pentru realizarea sistemului european de nouă generație pentru gestionarea traficului aerian (SESAR) (3), în special articolul 4b,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru transport și turism (A7-0124/2011),

               1.

               acordă directorului executiv al Întreprinderii comune SESAR descărcarea de gestiune pentru execuția bugetului Întreprinderii comune aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Întreprinderii comune SESAR, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 342, 16.12.2010, p. 30.

      (2)  JO L 248, 16.9.2002, p. 1.

      (3)  JO L 352, 31.12.2008, p. 12.

      (4)  JO L 357, 31.12.2002, p. 72.
    ---documentbreak---

               27.9.2011

               RO

               Jurnalul Oficial al Uniunii Europene

               L 250/256

         REZOLUȚIA PARLAMENTULUI EUROPEAN
   din 10 mai 2011
   conținând observațiile care fac parte integrantă din decizia privind descărcarea de gestiune pentru execuția bugetului Întreprinderii comune SESAR aferent exercițiului financiar 2009
   PARLAMENTUL EUROPEAN,
   având în vedere conturile anuale finale ale Întreprinderii comune SESAR pentru exercițiul financiar 2009,
   având în vedere Raportul Curții de Conturi privind conturile anuale ale Întreprinderii comune SESAR pentru exercițiul financiar încheiat la 31 decembrie 2009, însoțit de răspunsurile Întreprinderii comune (1),
   având în vedere Recomandarea Consiliului din 15 februarie 2011 (05894/2011 – C7-0051/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 1361/2008 al Consiliului din 16 decembrie 2008 de modificare a Regulamentului (CE) nr. 219/2007 privind înființarea unei întreprinderi comune pentru realizarea sistemului european de nouă generație pentru gestionarea traficului aerian (SESAR) (3), în special articolul 4b,
   având în vedere Normele financiare ale Întreprinderii comune SESAR, adoptate de către Consiliul de administrație al SESAR la 28 iulie 2009 (denumite în continuare „Normele financiare ale SESAR”),
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru transport și turism (A7-0124/2011),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2009 și cu privire la legalitatea și regularitatea operațiunilor subiacente;

               B.

               întrucât Întreprinderea comună SESAR a fost instituită în februarie 2007 în vederea desfășurării programului SESAR (Single European Sky Air Traffic Management Research – Proiectul de cercetare privind gestionarea traficului aerian în contextul cerului unic european);

               C.

               întrucât Întreprinderea comună se află în faza de demarare și nu a pus în aplicare pe deplin controalele sale interne și nici sistemul său de informare financiară până la sfârșitul anului 2009;

               D.

               întrucât Întreprinderea comună va deține proprietatea asupra tuturor imobilizărilor corporale și necorporale create de ea sau care îi sunt transferate pentru faza de dezvoltare a proiectului SESAR, în conformitate cu o serie de acorduri specifice încheiate cu membrii săi;

               E.

               întrucât, în aprilie 2010, Curtea de Conturi a emis Avizul nr. 2/2010 referitor la normele financiare ale Întreprinderii comune SESAR,

               1.

               salută faptul că Curtea de Conturi a constatat fiabilitatea conturilor Întreprinderii comune SESAR aferente exercițiului bugetar 2009 și legalitatea și regularitatea operațiunilor subiacente, sub toate aspectele semnificative;

               2.

               constată că Întreprinderea comună a dispus de 55 000 000 EUR în credite de angajament și de 27 689 788 EUR în credite de plată din bugetul 2009 al Uniunii;

      Execuția bugetului

               3.

               constată că bugetul final pentru 2009 al Întreprinderii comune conținea credite de angajament în valoare de 325 000 000 EUR și credite de plată în valoare de 157 000 000 EUR; recunoaște, de asemenea, că ratele de utilizare a creditelor de angajament și a celor de plată au fost de 97,1 % și, respectiv, de 43,2 %;

               4.

               recunoaște că Întreprinderea comună se află încă într-o perioadă de demarare a activității sale, dat fiind faptul că Regulamentul (CE) nr. 1361/2008 de modificare a actului de bază al Întreprinderii comune SESAR – Regulamentul (CE) nr. 219/2007– a fost adoptat doar la 16 decembrie 2008;

               5.

               observă că depozitele bancare de la sfârșit de an care totalizează 86 800 000 EUR reprezintă o încălcare a principiului bugetar al echilibrului;

               6.

               consideră că este important să se stabilească condițiile în care, dacă soldul contului este pozitiv, acesta va fi introdus în bugetul Întreprinderii comune aferent exercițiului financiar următor pentru a specifica aplicarea acestei derogări de la principiul bugetar general al echilibrului;

               7.

               este preocupat de faptul că, până în decembrie 2009, nu a fost introdus un sistem integrat de gestionare care să permită alocarea costurilor unor pachete de lucru specifice și identificarea surselor de finanțare a cheltuielilor operaționale;

               8.

               solicită ca în fiecare an să se anexeze bugetului un raport privind soldul exercițiilor anterioare, indicându-se motivele neutilizării resurselor, precum și modalitățile și calendarul utilizării lor viitoare;

      Contribuțiile membrilor

               9.

               invită Întreprinderea comună să armonizeze prezentarea contribuțiilor membrilor în conturile sale, sub îndrumarea Comisiei;

               10.

               invită Întreprinderea comună să detalieze în continuare, în normele sale de aplicare, dispozițiile articolelor 97 și 98 din Normele financiare ale SESAR, cu privire la apartenență și cofinanțare și, în special, la următoarele aspecte:

                           —

                           procedura de aderare a noilor membri;

                           —

                           contribuțiile în natură efectuate de membri;

                           —

                           termenii și condițiile în care Întreprinderea comună poate audita contribuțiile membrilor;

                           —

                           condițiile în care Consiliul de administrație poate aproba cofinanțarea peste rata maximă standard de 50 %;

      Sistemele de control intern

               11.

               îndeamnă Întreprinderea comună să finalizeze punerea în practică a sistemului său de control intern și de informare financiară;

               12.

               salută constatarea Curții de Conturi potrivit căreia în 2009 s-au luat măsuri importante pentru înființarea unor sisteme de control, dar își exprimă îngrijorarea că nu a fost introdus până la sfârșitul anului un instrument integrat de gestionare a informațiilor financiare, bugetare și operaționale; ia act de răspunsul Întreprinderii comune potrivit căruia sistemele financiare au fost introduse în mai 2010;

               13.

               invită Întreprinderea comună să includă în Normele sale financiare o trimitere specifică la competențele Serviciului de Audit Intern (IAS), în calitatea acestuia de auditor intern al Întreprinderii comune, pe baza dispozițiilor stabilite în Regulamentul financiar cadru pentru organismele comunitare;

               14.

               consideră în special că, în calitatea sa de auditor intern, Comisia ar trebui să ofere Întreprinderii comune consiliere cu privire la administrarea riscurilor, formulând avize independente referitoare la calitatea sistemelor de gestionare și control și recomandări pentru îmbunătățirea condițiilor de punere în aplicare a operațiunilor și promovând buna gestiune financiară; consideră, de asemenea, că este esențial ca Întreprinderea comună să prezinte autorității care acordă descărcarea de gestiune un raport întocmit de directorul său executiv, în care să fie prezentată o sinteză a numărului și tipurilor de audituri interne efectuate de auditorul intern, a recomandărilor formulate și a măsurilor întreprinse cu privire la aceste recomandări;

               15.

               consideră că, având în vedere dimensiunile bugetului său și complexitatea sarcinilor sale, Întreprinderea comună ar trebui să înființeze un comitet de audit, care să se afle în subordinea directă a Consiliului de administrație;

      Regulamentul financiar

               16.

               ia act de faptul că, în urma intrării în vigoare a Regulamentului (CE) nr. 1361/2008 de modificare a Regulamentului (CE) nr. 219/2007, Consiliul de administrație a adoptat la 28 iulie 2009 noile Norme financiare ale SESAR; constată că aceste norme se bazează, în mare măsură, pe principiile Regulamentului financiar cadru, dar consideră că s-ar putea realiza îmbunătățiri suplimentare în ceea ce privește:

                           —

                           excepțiile de la principiile bugetare;

                           —

                           rolul IAS;

                           —

                           instituirea unui comitet de audit;

                           —

                           dispozițiile privind apartenența la SESAR.

      (1)  JO C 342, 16.12.2010, p. 30.

      (2)  JO L 248, 16.9.2002, p. 1.

      (3)  JO L 352, 31.12.2008, p. 12.

      (4)  JO L 357, 31.12.2002, p. 72.


title: Decizia 2010/573/PESC a Consiliului din 27 septembrie 2010 privind măsurile restrictive împotriva conducerii regiunii Transnistria din Republica Moldova

text:
               28.9.2010

               RO

               Jurnalul Oficial al Uniunii Europene

               L 253/54

         DECIZIA 2010/573/PESC A CONSILIULUI
   din 27 septembrie 2010
   privind măsurile restrictive împotriva conducerii regiunii Transnistria din Republica Moldova
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 25 februarie 2008, Consiliul a adoptat Poziția comună 2008/160/PESC privind măsurile restrictive împotriva conducerii regiunii Transnistria din Republica Moldova (1). Prin Decizia 2010/105/PESC a Consiliului (2), au fost prelungite respectivele măsuri restrictive până la 27 februarie 2011, dar aplicarea lor a fost suspendată până la 30 septembrie 2010.

               (2)

               Pe baza reexaminării Poziției comune 2008/160/PESC, măsurile restrictive ar trebui prelungite până la 30 septembrie 2011.

               (3)

               Cu toate acestea, pentru a încuraja progresele privind găsirea unei soluții politice pentru conflictul din Transnistria, abordarea problemelor restante ale școlilor cu grafie latină și restabilirea liberei circulații a persoanelor, aplicarea măsurilor restrictive ar trebui suspendată până la 31 martie 2011. La sfârșitul perioadei respective, Consiliul va reexamina măsurile restrictive din perspectiva evoluțiilor, în special în domeniile sus-menționate. Consiliul poate decide oricând să aplice din nou sau să ridice restricțiile de călătorie,

         ADOPTĂ PREZENTA DECIZIE:
   Articolul 1
   (1)   Statele membre iau toate măsurile necesare pentru a preveni intrarea pe teritoriul lor sau tranzitarea acestuia de către persoanele răspunzătoare de:

               (i)

               împiedicarea progresului în vederea unei soluționări politice a conflictului transnistrean din Republica Moldova, enumerate în lista din anexa I;

               (ii)

               conceperea și punerea în practică a campaniei de intimidare și închidere a școlilor moldovene cu grafie latină din regiunea Transnistria din Republica Moldova, enumerate în lista din anexa II.

         (2)   Un stat membru nu va fi obligat, în conformitate cu alineatul (1), să refuze propriilor resortisanți accesul pe teritoriul său.
   (3)   Alineatul (1) nu aduce atingere cazurilor în care un stat membru și-a asumat o obligație de drept internațional și anume:

               (i)

               în calitate de țară-gazdă a unei organizații internaționale interguvernamentale;

               (ii)

               în calitate de țară-gazdă a unei conferințe internaționale organizate de Organizația Națiunilor Unite sau sub auspiciile acesteia;

               (iii)

               în temeiul unui acord multilateral care conferă privilegii și imunități;
               sau

               (iv)

               în temeiul Tratatului de conciliere din 1929 (Pactul Lateran) încheiat de Sfântul Scaun (Statul Cetății Vaticanului) și Italia.

         (4)   Se consideră că alineatul (3) se aplică de asemenea în cazul în care un stat membru este țară-gazdă a Organizației pentru Securitate și Cooperare în Europa (OSCE).
   (5)   Consiliul este informat în mod corespunzător în toate cazurile în care un stat membru acordă o derogare în temeiul alineatului (3) sau al alineatului (4).
   (6)   Statele membre pot acorda derogări de la măsurile impuse la alineatul (1), în cazul în care deplasarea unei persoane este justificată din motive umanitare urgente sau în cazul în care persoana se deplasează pentru a participa la reuniuni interguvernamentale, inclusiv la cele promovate de către Uniunea Europeană sau găzduite de către un stat membru care asigură în acel moment președinția OSCE, în cadrul cărora se poartă un dialog politic care vizează direct promovarea democrației, a drepturilor omului și a statului de drept în Republica Moldova.
   (7)   Un stat membru care dorește să acorde derogările menționate la alineatul (6) informează în scris Consiliul. Derogarea se consideră acordată, cu excepția cazului în care unul sau mai mulți membri ai Consiliului ridică obiecții în scris, în termen de două zile lucrătoare de la primirea notificării privind derogarea propusă. În cazul în care unul sau mai mulți membri ai Consiliului ridică obiecții, Consiliul, hotărând cu majoritate calificată, poate decide să acorde derogarea propusă.
   (8)   În cazurile în care, în temeiul alineatelor (3), (4), (6) și (7), un stat membru autorizează intrarea pe teritoriul său sau tranzitarea acestuia de către persoanele enumerate în listele din anexele I și II, autorizația se limitează la obiectivul pentru care aceasta se acordă și la persoanele vizate.
   Articolul 2
   Consiliul, hotărând la propunerea unui stat membru sau a Înaltului Reprezentant al Uniunii pentru afaceri externe și politica de securitate, adoptă modificări la listele din anexa I și anexa II, în conformitate cu evoluția situației politice din Republica Moldova.
   Articolul 3
   Decizia 2010/105/PESC a Consiliului se abrogă.
   Articolul 4
   (1)   Prezenta decizie întră în vigoare la data adoptării sale.
   (2)   Prezenta decizie se aplică până la data de 30 septembrie 2011. Aceasta se reexaminează în permanență. Aceasta poate fi reînnoită sau modificată, după caz, în situația în care Consiliul consideră că obiectivele sale nu au fost îndeplinite.
   (3)   Măsurile restrictive prevăzute în prezenta decizie sunt suspendate până la 31 martie 2011. La sfârșitul perioadei respective, Consiliul reexaminează măsurile restrictive.

      Adoptată la Bruxelles, 27 septembrie 2010.

            Pentru Consiliu

            Președintele

         K. PEETERS

      (1)  JO L 51, 26.2.2008, p. 23.

      (2)  JO L 46, 23.2.2010, p. 3.

      ANEXA I

         Lista persoanelor menționate la articolul 1 alineatul (1) punctul (i)

                  1.

                  SMIRNOV, Igor Nikolaevici, „președinte”, născut la 23 octombrie 1941 la Habarovsk, Federația Rusă, pașaport rusesc nr. 50No0337530.

                  2.

                  SMIRNOV, Vladimir Igorevici, fiul persoanei de la poziția nr. 1 și „președinte al Comitetului Național al Vămilor”, născut la 3 aprilie 1961 la Kupiansk, Harkovskaia oblast sau Novaia Kahovka, Hersonskaia oblast, Ucraina, pașaport rusesc nr. 50No00337016.

                  3.

                  SMIRNOV, Oleg Igorevici, fiul persoanei de la poziția nr. 1 și „consilier la Comitetul Național al Vămilor”, „membru al Sovietului Suprem”, născut la 8 august 1967 la Novaia Kahovka, Hersonskaia oblast, Ucraina, pașaport rusesc nr. 60No1907537.

                  4.

                  LIȚKAI, Valeri Anatolievici, fost „ministru al afacerilor externe”, născut la 13 februarie 1949 la Tver, Federația Rusă, pașaport rusesc nr. 51No0076099, eliberat la 9 august 2000.

                  5.

                  HAJEEV, Stanislav Galimovici, „ministru al apărării”, născut la 28 decembrie 1941 la Celiabinsk, Federația Rusă.

                  6.

                  ANTIUFEEV, Vladimir Iurievici, alias ȘEVȚOV, Vadim, „ministru pentru siguranța statului”, născut în 1951 la Novosibirsk, Federația Rusă, pașaport rusesc.

                  7.

                  KOROLIOV, Alexandr Ivanovici, „vice-președinte”, născut la 24 octombrie 1958 la Wroclaw, Polonia, pașaport rusesc.

                  8.

                  BALALA, Viktor Alexeevici, fost „ministru al justiției”, născut în 1961 la Vinița, Ucraina.

                  9.

                  GUDIMO, Oleg Andreevici, „membru al Sovietului Suprem”, „președinte al Comitetului de Siguranță, Apărare și Menținere a Păcii al Sovietului Suprem”, fost „ministru-adjunct al securității”, născut la 11 septembrie 1944 la Alma-Ata, Kazahstan, pașaport rusesc No 51No0592094.

                  10.

                  KRASNOSELSKI, Vadim Nicolaevici, „ministru al afacerilor interne”, născut la 14 aprilie 1970 la Dauriia, raionul Zabaikalski, Citinskaia oblast, Federația Rusă.

                  11.

                  ATAMANIUC, Vladimir, „ministru-adjunct al apărării”.

      ANEXA II

         Lista persoanelor menționate la articolul 1 alineatul (1) punctul (ii)

                  1.

                  MAZUR, Igor Leonidovici, „șeful Administrației de Stat din Raionul Duboșari”, născut la 29 ianuarie 1967 la Duboșari, Republica Moldova.

                  2.

                  PLATONOV, Iuri Mihailovici, cunoscut sub numele de Iuri PLATONOV, „șeful Administrației de Stat în raionul Râbnița și în orașul Râbnița”, născut la 16 ianuarie 1948 la Klimkovo, raionul Poddorski, Novgorodskaia oblast, pașaport rusesc No 51No0527002, eliberat de ambasada rusă din Chișinău la 4 mai 2001.

                  3.

                  CERBULENKO, Alla Viktorovna, „șef-adjunct al Administrației de Stat a orașului Râbnița”, responsabil cu probleme de educație.

                  4.

                  KOGUT, Veceslav Vasilevici, „șeful Administrației de Stat din Bender”, născut la 16 februarie 1950 la Taraclia, raionul Chadir-Lunga, Republica Moldova.

                  5.

                  KOSTIRKO, Viktor Ivanovici, „șeful Administrației de Stat din Tiraspol”, născut la 24 mai 1948, Komsomolsk na Amure, Habarovski krai, Federația Rusă.


title: Decizia 2009/877/PESC a Consiliului din 23 octombrie 2009 privind semnarea și aplicarea provizorie a schimbului de scrisori între Uniunea Europeană și Republica Seychelles privind condițiile și modalitățile transferului persoanelor suspectate de comiterea de acte de piraterie și de jaf armat de la EUNAVFOR către Republica Seychelles, precum și privind tratamentul acestora ulterior unui astfel de transfer

text:
               2.12.2009

               RO

               Jurnalul Oficial al Uniunii Europene

               L 315/35

         DECIZIA 2009/877/PESC A CONSILIULUI
   din 23 octombrie 2009
   privind semnarea și aplicarea provizorie a schimbului de scrisori între Uniunea Europeană și Republica Seychelles privind condițiile și modalitățile transferului persoanelor suspectate de comiterea de acte de piraterie și de jaf armat de la EUNAVFOR către Republica Seychelles, precum și privind tratamentul acestora ulterior unui astfel de transfer
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 24,
   având în vedere recomandarea Președinției,
   întrucât:

               (1)

               La 2 iunie 2008, Consiliul de Securitate al Organizației Națiunilor Unite (CSONU) a adoptat Rezoluția 1816 (2008) care solicită tuturor statelor să coopereze în vederea determinării jurisdicției, precum și a cercetării și urmăririi penale a persoanelor cărora le revine răspunderea pentru săvârșirea unor acte de piraterie și de jaf armat în largul coastelor Somaliei. Dispozițiile respective se regăsesc, de asemenea, în Rezoluția 1846 (2008) a CSONU, adoptată la 2 decembrie 2008.

               (2)

               La 10 noiembrie 2008, Consiliul a adoptat Acțiunea comună 2008/851/PESC privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1) (operația „Atalanta”).

               (3)

               Articolul 12 din Acțiunea comună 2008/851/PESC prevede că persoanele care au săvârșit sau sunt suspectate de a fi săvârșit acte de piraterie sau de jaf armat în apele teritoriale ale Somaliei, arestate și reținute în vederea urmăririi penale, precum și bunurile care au servit la săvârșirea acestor acte pot fi transferate unui stat terț care dorește să își exercite competențele jurisdicționale asupra persoanelor sau bunurilor menționate, cu condiția să fi fost stabilite cu respectivul stat terț condițiile acestui transfer într-un mod conform cu dreptul internațional aplicabil, în special cu dreptul internațional al drepturilor omului, în vederea garantării în special a faptului că nicio persoană nu va fi supusă pedepsei cu moartea, torturii sau oricărui alt tratament inuman, degradant sau care denotă cruzime.

               (4)

               În conformitate cu articolul 24 din tratat, Președinția, asistată de Secretarul General/Înaltul Reprezentant (SG/ÎR), a negociat un schimb de scrisori între Uniunea Europeană și Guvernul Seychelles privind condițiile și modalitățile transferului persoanelor suspectate de piraterie și de jaf armat de la EUNAVFOR către Republica Seychelles, precum și privind tratamentul acestora ulterior unui astfel de transfer.

               (5)

               Schimbul de scrisori ar trebui semnat și aplicat cu titlu provizoriu, sub rezerva încheierii sale la o dată ulterioară,

         DECIDE:
   Articolul 1
   Semnarea schimbului de scrisori între Uniunea Europeană și Republica Seychelles privind condițiile și modalitățile transferului persoanelor suspectate de comiterea de acte de piraterie și de jaf armat de la EUNAVFOR către Republica Seychelles, precum și privind tratamentul acestora ulterior unui astfel de transfer se aprobă în numele Uniunii Europene, sub rezerva încheierii acordului menționat.
   Textul schimbului de scrisori se atașează la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze respectiva scrisoare în numele Uniunii Europene, sub rezerva încheierii schimbului de scrisori.
   Articolul 3
   Schimbul de scrisori se aplică cu titlu provizoriu de la data semnării, până la intrarea sa în vigoare.
   Articolul 4
   Prezenta decizie produce efecte de la data adoptării.
   Articolul 5
   Prezenta decizie se publică în Jurnalul Oficial al Uniunii Europene.

      Adoptată la Luxemburg, 23 octombrie 2009.

            Pentru Consiliu

            Președintele

         T. BILLSTRÖM

      (1)  JO L 301, 12.11.2008, p. 33.
    ---documentbreak---

               2.12.2009

               RO

               Jurnalul Oficial al Uniunii Europene

               L 315/37

         TRADUCERE
   Schimbul de scrisori între Uniunea Europeană și Republica Seychelles privind condițiile și modalitățile transferului persoanelor suspectate de comiterea de acte de piraterie și de jaf armat de la EUNAVFOR către Republica Seychelles, precum și privind tratamentul acestora ulterior unui astfel de transfer
   Excelență,
   Se face trimitere la reuniunile de lucru desfășurate în Seychelles, în perioada 18-19 august 2009, în cadrul cărora reprezentanții UE, membrii Comitetului la nivel înalt pentru Seychelles și ai altor instituții competente au purtat dezbateri cu privire la acordurile UE privind pirateria și jaful armat, precum și la scrisoarea noastră ulterioară din 21 august 2009.
   În cadrul reuniunii de lucru a fost expusă preocuparea diferitelor instituții competente cu privire la transferul persoanelor suspectate de comiterea de acte de piraterie și de jaf armat. Documentul „Orientări privind transferul persoanelor suspectate de comiterea de acte de piraterie și de jaf armat și al bunurilor confiscate către Seychelles” pregătit de procurorul general al Republicii Seychelles, care urmărește să asigure că transferul persoanelor suspectate de săvârșirea de acte de piraterie și de jaf armat are loc în conformitate cu dreptul din Seychelles, a fost aprobat în principiu. De asemenea, s-a convenit asupra posibilității de a ajunge la un acord cu privire la modalitățile de punere în aplicare (care aduc precizări cu privire la articolul 10 din acordul propus privind transferul) după finalizarea acordului privind transferul și asupra pregătirii unor orientări comune privind predarea persoanelor suspectate de comiterea de acte piraterie și de jaf armat și a bunurilor confiscate. Mai mult, s-a convenit că Republicii Seychelles îi va fi furnizată toată asistența necesară pentru reținerea, întreținerea, cercetarea, urmărirea penală și repatrierea persoanelor suspectate de comiterea de acte de piraterie și de jaf armat.
   În urma reuniunii de lucru și a scrisorii noastre, au avut loc discuții mai aprofundate în cadrul Comitetului la nivel înalt privind transferul persoanelor suspectate de comiterea de acte de piraterie și de jaf armat pe teritoriul Republicii Seychelles.
   Guvernul Republicii Seychelles ar dori să profite de această ocazie pentru a asigura încă o dată UE de angajamentul său de a coopera în cea mai mare măsură cu putință, ținând seama de capacitățile sale disponibile în materie de resurse și infrastructură, la reprimarea actelor de piraterie și de a accepta transferul persoanelor suspectate de comiterea de acte de piraterie și de jaf armat capturate.
   În același timp, Guvernul Republicii Seychelles ar dori să își exprime dorința ca SOFA UE să fie semnat pe măsură ce continuă discuțiile pe marginea acordului propus privind transferul.
   Având în vedere negocierile aflate în desfășurare și până la încheierea unui acord între UE și Guvernul Republicii Seychelles privind transferul persoanelor care au săvârșit acte de piraterie și de jaf armat pe teritoriul său, acceptabil pentru ambele părți, Guvernul Republicii Seychelles poate autoriza EUNAVFOR să transfere persoanele suspectate de săvârșirea de acte de piraterie și de jaf armat capturate în cursul operațiilor sale în zona economică exclusivă, în apele teritoriale, în apele arhipelagice și în apele interioare ale Republicii Seychelles. Această autorizație include protecția navelor care arborează pavilionul Republicii Seychelles și a cetățenilor din Seychelles aflați la bordul unei nave care nu arborează pavilionul Seychelles, dincolo de limita menționată anterior și, în alte cazuri, în marea liberă, la alegerea Republicii Seychelles.
   Cu respectarea întotdeauna a următoarelor condiții:

               —

               UE, conștientă de capacitățile limitate ale Republicii Seychelles în ceea ce privește acceptarea, judecarea, reținerea și încarcerarea persoanelor suspectate de săvârșirea de acte de piraterie și de jaf armat și ținând seama de faptul că Republica Seychelles a acceptat transferul acestor persoane pe teritoriul său, asigură Republicii Seychelles asistență deplină din punct de vedere financiar, al resurselor umane, material, logistic și al infrastructurii pentru reținerea, încarcerarea, întreținerea, cercetarea, urmărirea penală, judecarea și repatrierea persoanelor suspectate sau condamnate pentru săvârșirea unor acte de piraterie și de jaf armat.

               —

               Procurorul general dispune de cel puțin zece (10) zile de la data transferului persoanelor suspectate de săvârșirea de acte de piraterie sau de jaf armat pentru a decide dacă există suficiente dovezi în vederea urmăririi penale.

               —

               În cazul în care procurorul general decide că nu dispune de suficiente dovezi în vederea urmăririi penale, EUNAVFOR își asumă responsabilitatea deplină, inclusiv costurile financiare pentru transferul către țara lor de origine a persoanelor suspectate de săvârșirea de acte de piraterie și de jaf armat, în termen de 10 zile de la notificarea EUNAVFOR cu privire la o astfel de decizie.

               —

               Orice transfer al persoanelor suspectate de săvârșirea de acte de piraterie și de jaf armat respectă, în măsura posibilului, „Orientările privind transferul persoanelor suspectate de comiterea de acte de piraterie și de jaf armat și al bunurilor confiscate către Seychelles”.

               —

               De asemenea, Guvernul Republicii Seychelles confirmă următoarele:

                           —

                           orice persoană transferată va fi tratată în mod uman și nu va fi supusă torturii sau unui tratament sau pedepse inumane, degradante sau care denotă cruzime, i se vor asigura cazare și hrană adecvate, accesul la tratament medical și va avea libertatea de a-și practica cultul religios;

                           —

                           orice persoană transferată va fi adusă cu celeritate în fața judecătorului sau a unui alt funcționar autorizat prin lege să reprezinte puterea judecătorească, care se va pronunța fără întârziere asupra legalității reținerii sale și va ordona eliberarea acestei persoane în cazul în care reținerea este ilegală;

                           —

                           orice persoană transferată va avea dreptul să fie judecată într-un termen rezonabil sau să fie eliberată;

                           —

                           în cazul stabilirii oricărei învinuiri împotriva sa, orice persoană transferată va avea dreptul la un proces echitabil și public în fața unei instanțe competente, independente și imparțiale instituite prin lege;

                           —

                           orice persoană transferată acuzată de săvârșirea unei infracțiuni va fi presupusă nevinovată până în momentul când i se stabilește, în conformitate cu legea, vinovăția;

                           —

                           în cazul stabilirii oricărei învinuiri împotriva sa, fiecare persoană transferată va avea dreptul la următoarele garanții minime, în deplină egalitate:

                                       1.

                                       să fie informată cu promptitudine și în detaliu într-o limbă pe care o înțelege cu privire la caracterul acuzațiilor care îi sunt aduse;

                                       2.

                                       să aibă suficient timp și mijloace pentru pregătirea apărării și pentru a comunica cu avocatul pe care și l-a ales;

                                       3.

                                       să se apere singură sau cu ajutorul unui avocat ales; să fie informată, dacă nu are avocat, de acest drept; și să i se acorde din oficiu asistență judiciară, în cazul în care interesele justiției o cer, în mod gratuit, în orice cauză, în cazul în care nu dispune de mijloace suficiente pentru a o plăti;

                                       4.

                                       să examineze sau să obțină examinarea tuturor probelor împotriva sa, inclusiv depozițiile sub jurământ ale martorilor care au dus la arestare, și să obțină participarea și audierea martorilor apărării în aceleași condiții ca și martorii acuzării;

                                       5.

                                       să fie asistată în mod gratuit de un interpret, dacă nu înțelege sau nu vorbește limba folosită de instanță;

                                       6.

                                       să nu fie obligată să depună mărturie împotriva sa sau să își recunoască vinovăția;

                           —

                           orice persoană transferată condamnată pentru o infracțiune va putea ataca hotărârea de condamnare la o instanță superioară în conformitate cu legislația din Seychelles;

                           —

                           Seychelles nu va transfera nicio persoană transferată către un alt stat fără acordul prealabil exprimat în scris al EUNAVFOR.

         Aceste modalități au fost discutate și aprobate de autoritățile din Seychelles. Modalitățile propuse pot intra în vigoare după exprimarea acordului scris al Uniunii Europene. Acestea nu aduc atingere pozițiilor juridice sau politice exprimate de către delegațiile ambelor părți pe parcursul negocierilor aflate în desfășurare.

      Cu deosebită considerație,
      Domnul J. Morgan
      MINISTRU
      Președintele Comitetului la nivel înalt privind pirateria

   Excelență,
   Am onoarea de a confirma primirea scrisorii dumneavoastră din data de 29 septembrie 2009 privind condițiile și modalitățile transferului persoanelor suspectate de comiterea de acte de piraterie și de jaf armat de la EUNAVFOR către Republica Seychelles, precum și privind tratamentul acestora ulterior unui astfel de transfer, cu textul următor:
   „Se face trimitere la reuniunile de lucru desfășurate în Seychelles, în perioada 18-19 august 2009, în cadrul cărora reprezentanții UE, membrii Comitetului la nivel înalt pentru Seychelles și ai altor instituții competente au purtat dezbateri cu privire la acordurile UE privind pirateria și jaful armat, precum și la scrisoarea noastră ulterioară din 21 august 2009.
   În cadrul reuniunii de lucru a fost expusă preocuparea diferitelor instituții competente cu privire la transferul persoanelor suspectate de comiterea de acte de piraterie și de jaf armat. Documentul «Orientări privind transferul persoanelor suspectate de comiterea de acte de piraterie și de jaf armat și al bunurilor confiscate către Seychelles» pregătit de procurorul general al Republicii Seychelles, care urmărește să asigure că transferul persoanelor suspectate de săvârșirea de acte de piraterie și de jaf armat are loc în conformitate cu dreptul din Seychelles, a fost aprobat în principiu. De asemenea, s-a convenit asupra posibilității de a ajunge la un acord cu privire la modalitățile de punere în aplicare (care aduc precizări cu privire la articolul 10 din acordul propus privind transferul) după finalizarea acordului privind transferul și asupra pregătirii unor orientări comune privind predarea persoanelor suspectate de comiterea de acte piraterie și de jaf armat și a bunurilor confiscate. Mai mult, s-a convenit că Republicii Seychelles îi va fi furnizată toată asistența necesară pentru reținerea, întreținerea, cercetarea, urmărirea penală și repatrierea persoanelor suspectate de comiterea de acte de piraterie și de jaf armat.
   În urma reuniunii de lucru și a scrisorii noastre, au avut loc discuții mai aprofundate în cadrul Comitetului la nivel înalt privind transferul persoanelor suspectate de comiterea de acte de piraterie și de jaf armat pe teritoriul Republicii Seychelles.
   Guvernul Republicii Seychelles ar dori să profite de această ocazie pentru a asigura încă o dată UE de angajamentul său de a coopera în cea mai mare măsură cu putință, ținând seama de capacitățile sale disponibile în materie de resurse și infrastructură, la reprimarea actelor de piraterie și de a accepta transferul persoanelor suspectate de comiterea de acte de piraterie și de jaf armat capturate.
   În același timp, Guvernul Republicii Seychelles ar dori să își exprime dorința ca SOFA UE să fie semnat pe măsură ce continuă discuțiile pe marginea acordului propus privind transferul.
   Având în vedere negocierile aflate în desfășurare și până la încheierea unui acord între UE și Guvernul Republicii Seychelles privind transferul persoanelor care au săvârșit acte de piraterie și de jaf armat pe teritoriul său, acceptabil pentru ambele părți, Guvernul Republicii Seychelles poate autoriza EUNAVFOR să transfere persoanele suspectate de săvârșirea de acte de piraterie și de jaf armat capturate în cursul operațiilor sale în zona economică exclusivă, în apele teritoriale, în apele arhipelagice și în apele interioare ale Republicii Seychelles. Această autorizație include protecția navelor care arborează pavilionul Republicii Seychelles și a cetățenilor din Seychelles aflați la bordul unei nave care nu arborează pavilionul Seychelles, dincolo de limita menționată anterior și, în alte cazuri, în marea liberă, la alegerea Republicii Seychelles.
   Cu respectarea întotdeauna a următoarelor condiții:

               —

               UE, conștientă de capacitățile limitate ale Republicii Seychelles în ceea ce privește acceptarea, judecarea, reținerea și încarcerarea persoanelor suspectate de săvârșirea de acte de piraterie și de jaf armat și ținând seama de faptul că Republica Seychelles a acceptat transferul acestor persoane pe teritoriul său, asigură Republicii Seychelles asistență deplină din punct de vedere financiar, al resurselor umane, material, logistic și al infrastructurii pentru reținerea, încarcerarea, întreținerea, cercetarea, urmărirea penală, judecarea și repatrierea persoanelor suspectate sau condamnate pentru săvârșirea unor acte de piraterie și de jaf armat.

               —

               Procurorul general dispune de cel puțin zece (10) zile de la data transferului persoanelor suspectate de săvârșirea de acte de piraterie sau de jaf armat pentru a decide dacă există suficiente dovezi în vederea urmăririi penale.

               —

               În cazul în care procurorul general decide că nu dispune de suficiente dovezi în vederea urmăririi penale, EUNAVFOR își asumă responsabilitatea deplină, inclusiv costurile financiare pentru transferul către țara lor de origine a persoanelor suspectate de săvârșirea de acte de piraterie și de jaf armat, în termen de 10 zile de la notificarea EUNAVFOR cu privire la o astfel de decizie.

               —

               Orice transfer al persoanelor suspectate de săvârșirea de acte de piraterie și de jaf armat respectă, în măsura posibilului, «Orientările privind transferul persoanelor suspectate de comiterea de acte de piraterie și de jaf armat și al bunurilor confiscate către Seychelles».

               —

               De asemenea, Guvernul Republicii Seychelles confirmă următoarele:

                           —

                           orice persoană transferată va fi tratată în mod uman și nu va fi supusă torturii sau unui tratament sau pedepse inumane, degradante sau care denotă cruzime, i se vor asigura cazare și hrană adecvate, accesul la tratament medical și va avea libertatea de a-și practica cultul religios;

                           —

                           orice persoană transferată va fi adusă cu celeritate în fața judecătorului sau a unui alt funcționar autorizat prin lege să reprezinte puterea judecătorească, care se va pronunța fără întârziere asupra legalității reținerii sale și va ordona eliberarea acestei persoane în cazul în care reținerea este ilegală;

                           —

                           orice persoană transferată va avea dreptul să fie judecată într-un termen rezonabil sau să fie eliberată;

                           —

                           în cazul stabilirii oricărei învinuiri împotriva sa, orice persoană transferată va avea dreptul la un proces echitabil și public în fața unei instanțe competente, independente și imparțiale instituite prin lege;

                           —

                           orice persoană transferată acuzată de săvârșirea unei infracțiuni va fi presupusă nevinovată până în momentul când i se stabilește, în conformitate cu legea, vinovăția;

                           —

                           în cazul stabilirii oricărei învinuiri împotriva sa, fiecare persoană transferată va avea dreptul la următoarele garanții minime, în deplină egalitate:

                                       1.

                                       să fie informată cu promptitudine și în detaliu într-o limbă pe care o înțelege cu privire la caracterul acuzațiilor care îi sunt aduse;

                                       2.

                                       să aibă suficient timp și mijloace pentru pregătirea apărării și pentru a comunica cu avocatul pe care și l-a ales;

                                       3.

                                       să se apere singură sau cu ajutorul unui avocat ales; să fie informată, dacă nu are avocat, de acest drept; și să i se acorde din oficiu asistență judiciară, în cazul în care interesele justiției o cer, în mod gratuit, în orice cauză, în cazul în care nu dispune de mijloace suficiente pentru a o plăti;

                                       4.

                                       să examineze sau să obțină examinarea tuturor probelor împotriva sa, inclusiv depozițiile sub jurământ ale martorilor care au dus la arestare, și să obțină participarea și audierea martorilor apărării în aceleași condiții ca și martorii acuzării;

                                       5.

                                       să fie asistată în mod gratuit de un interpret, dacă nu înțelege sau nu vorbește limba folosită de instanță;

                                       6.

                                       să nu fie obligată să depună mărturie împotriva sa sau să își recunoască vinovăția;

                           —

                           orice persoană transferată condamnată pentru o infracțiune va putea ataca hotărârea de condamnare la o instanță superioară în conformitate cu legislația din Seychelles;

                           —

                           Seychelles nu va transfera nicio persoană transferată către un alt stat fără acordul prealabil exprimat în scris al EUNAVFOR.

         Aceste modalități au fost discutate și aprobate de autoritățile din Seychelles. Modalitățile propuse pot intra în vigoare după exprimarea acordului scris al Uniunii Europene. Acestea nu aduc atingere pozițiilor juridice sau politice exprimate de către delegațiile ambelor părți pe parcursul negocierilor aflate în desfășurare.”
   Am onoarea să vă confirm, în numele Uniunii Europene, acceptarea de către Uniunea Europeană a conținutului scrisorii dumneavoastră. Prezentul instrument va fi aplicat cu titlu provizoriu de Uniunea Europeană de la data semnării acestei scrisori și va intra în vigoare cu titlu definitiv la data la care Uniunea Europeană va finaliza procedurile sale interne pentru încheierea acestuia.
   În ceea ce privește mențiunea din scrisoarea dumneavoastră privind aprecierea de către procurorul general din Seychelles a suficienței probelor disponibile în vederea începerii urmăririi penale, Uniunea Europeană înțelege că, în condițiile în care EUNAVFOR va comunica în fiecare caz toate probele de care va dispune la momentul respectiv, precum jurnale de bord, fotografii și înregistrări video, acest lucru va permite procurorului general din Seychelles să ia o decizie privind suficiența probelor respective înainte de a accepta transferul persoanelor suspectate de comiterea de acte de piraterie și de jaf armat.
   Vă reamintesc, de asemenea, că, după cum ați precizat în scrisoarea dumneavoastră, prezentul instrument se va aplica cu titlu tranzitoriu până la încheierea unui acord între UE și Republica Seychelles privind transferul persoanelor suspectate de comiterea de acte de piraterie și de jaf armat pe teritoriul Republicii Seychelles, acceptabil pentru ambele părți.
   Vă rog să acceptați, stimate domn, expresia înaltei mele considerații.

         Pentru Uniunea Europeană

      J. SOLANA MADARIAGA

   DECLARAȚIA UNIUNII EUROPENE CU OCAZIA SEMNĂRII SCHIMBULUI DE SCRISORI ÎNTRE UNIUNEA EUROPEANĂ ȘI REPUBLICA SEYCHELLES PRIVIND CONDIȚIILE ȘI MODALITĂȚILE TRANSFERULUI PERSOANELOR SUSPECTATE DE COMITEREA DE ACTE DE PIRATERIE ȘI DE JAF ARMAT DE LA EUNAVFOR CĂTRE REPUBLICA SEYCHELLES, PRECUM ȘI PRIVIND TRATAMENTUL ACESTORA ULTERIOR UNUI ASTFEL DE TRANSFER

               1.

               Uniunea Europeană (UE) menționează că prin nicio dispoziție din schimbul de scrisori între Uniunea Europeană și Republica Seychelles privind condițiile și modalitățile transferului persoanelor suspectate de comiterea de acte de piraterie și de jaf armat nu se intenționează derogarea de la orice drepturi pe care o persoană transferată le-ar putea avea în temeiul dreptului național sau internațional aplicabil și nicio dispoziție din schimbul de scrisori nu poate fi interpretată ca o derogare de la drepturile menționate.

               2.

               UE consideră că reprezentanților UE și ai EUNAVFOR ar trebui să li se acorde accesul la toate persoanele transferate în Republica Seychelles, în temeiul schimbului de scrisori, atât timp cât aceste persoane sunt ținute în detenție în Republica Seychelles și că reprezentanții UE și ai EUNAVFOR vor avea dreptul de a le interoga.
               În acest sens, ar trebui pusă la dispoziția reprezentanților UE și ai EUNAVFOR o evidență exactă a tuturor persoanelor transferate, inclusiv consemnări cu privire la orice bun confiscat, condiția fizică a persoanelor, situarea locurilor de detenție, orice acuzație adusă acestora și orice decizii semnificative luate în cursul urmăririi penale și al procesului.
               EUNAVFOR este dispusă să furnizeze rapid asistență Republicii Seychelles prin participarea martorilor din partea EUNAVFOR și prin furnizarea de probe pertinente. În acest sens, Seychelles ar trebui să notifice EUNAVFOR intenția sa de a iniția proceduri penale împotriva oricărei persoane transferate și calendarul pentru administrarea și prezentarea probelor.
               La cerere, agențiilor umanitare naționale și internaționale ar trebui, de asemenea, să li se permită să viziteze persoane transferate în temeiul schimbului de scrisori.